
Objekta „Lietus kanalizācijas izbūve pie nekustamā īpašuma 
Klaipēdas iela 98, Liepājā” būvniecības dokumentācijas izstrādei

Akciju sabiedrība “Gaso” (turpmāk – GASO) informē, ka, veicot objekta “Lietus kanalizācijas izbūve pie nekustamā īpašuma Klaipēdas iela 98, Liepājā” būvniecības dokumentācijas izstrādi, jāievēro šādi nosacījumi:
1. Būvprojekta izstrāde un saskaņošana jāveic, ievērojot Būvniecības likuma, Enerģētikas likuma, Aizsargjoslu likuma, Latvijas būvnormatīvu (LBN), Latvijas standartu (LVS) un citu spēkā esošo normatīvo dokumentu prasības.
2. Uzrādīt esošos zemā (P < 0,005 MPa) spiediena gāzesvadus.
Informāciju par sadales gāzesvadiem, to iekārtām, skaitu un izvietojumu darba kārtībā pieprasīt GASO Liepājas iecirknī.
3. Nepieciešamības gadījumā projektēšanas gaitā pieaicināt sertificētu attiecīgo inženiertīklu projektētāju, lai izvērtētu gāzesvadu aizsardzības pasākumus.
4. Uzklājot asfalta vai cita veida segumu, pazemes gāzesvadu armatūru kapes jāsaglabā; kapju vākiem jābūt vienā līmenī ar segumu. Gadījumos, ja esošā seguma vietā tiek uzklāts jauns asfalta segums, pazemes gāzesvadu ierīču kapes jānomaina pret “peldošām” kapēm. Kapju pacelšanu (pazemināšanu) un esošo kapju nomaiņu pret “peldošām” veic pasūtītājs par objekta izbūvei paredzētājiem līdzekļiem. Kapju pārvietošanas darbu kvalitātes atbilstību, kā arī pielietojamo kapju raksturojošus lielumus (materiāls, izmēri u.c.) jāuzrāda GASO Liepājas iecirkņa pārstāvjiem.
5. Ja izmainās seguma līmenis, gāzesvada ierīču pagarināšanas vai saīsināšanas darbus veic GASO Liepājas iecirknis pēc pasūtītāja rakstiska iesnieguma, kurā garantēta darbu apmaksa. Darbu izmaksas pēc spēkā esošā cenrāža jāparedz tāmē.
6. Topogrāfiju saskaņot interneta vietnē https://www.gaso.lv/topografijas-saskanosana.
7. Izstrādāto būvprojektu (iekļaujot būvprojektu DWG formātā) saskaņošanai GASO iesniegt būvniecības informācijas sistēmā BIS vai GASO Liepājas iecirknī elektroniski.
8. Tehnisko noteikumu derīguma termiņš – 2 gadi.

Pielikumā esošo gāzesvadu shēma uz 1 lpp.

